Document ID: 32004D0697

ODLOČBA KOMISIJE
z dne 14. oktobra 2004
o nekaterih zaščitnih ukrepih proti bolezeni modrikastega jezika v Španiji
(notificirano pod dokumentarno številko K(2004) 4055)
(Besedilo velja za EGP)
(2004/697/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/ES (1), z dne 26. junija 1990 o veterinarskem in zootehničnem nadzoru, ki se uporablja za trgovanje znotraj Skupnosti z nekaterimi živimi živalmi in proizvodi, z namenom dokončno oblikovati notranji trg, nazadnje spremenjene z Direktivo Sveta 2002/33/ES (2), in zlasti člena 10(3) Direktive,
ob upoštevanju naslednjega:
(1)
Dne 13. oktobra 2004 je program nadzora bolezni modrikastega jezika, ki ga je uvedla Španija, pokazal izbruh virusa bolezni modrikastega jezika na vzhodu pokrajine Cadiz v južni Španiji.
(2)
Da bi preprečili širjenje bolezni, so španski organi oblasti prepovedali odpošiljanje živali tistih vrst, ki so dovzetne za bolezen modrikastega jezika, njihovih semenčic, jajčec in zarodkov z območja pokrajine Cadiz, Sevilla in Malaga in nekaterih comarcas pokrajin Cordoba, Granada in Huelva.
(3)
Bolezen modrikastega jezika je na seznamu A Mednarodnega urada za epizootije (OIE). Njeno širjenje predstavlja resno nevarnost za Skupnost in bi lahko imelo resne posledice za trgovanje na mednarodni ravni.
(4)
Zaradi jasnosti in preglednosti je priporočljivo na ravni Skupnosti sprejeti ukrepe za preprečitev širjenja bolezni, zlasti v zvezi s pretokom živih živali tistih vrst, ki so dovzetne za bolezen modrikastega jezika, njihovih semenčic, jajčec in zarodkov, z območja pokrajin za katere veljajo omejitve španskih organov oblasti. Ti ukrepi upoštevajo ukrepe, ki so jih že sprejeli španski organi oblasti.
(5)
Do sestanka Stalnega odbora za prehransko verigo in zdravstveno varstvo živali in v sodelovanju z zadevno državo članico bi morala Komisija sprejeti začasne zaščitne ukrepe v zvezi s pretokom živih živali tistih vrst, ki so dovzetne za bolezen, iz prizadetih pokrajin -
SPREJELA NASLEDNJO ODLOČBO:
Člen 1
Španija prepoveduje odpošiljanje živih živali tistih vrst, ki so dovzetne za bolezen modrikastega jezika, njihovih semenčic, jajčec in zarodkov z območja comarcas, navedenih v prilogi k tej odločbi
Člen 2
Države članice spremenijo ukrepe, ki se nanašajo na trgovanje , da bi jih uskladile s to odločbo, in o tem nemudoma obvestijo Komisijo.
Člen 3
Ta odločba se ponovno preuči ob upoštevanju razvoja razmer in rezultatov preiskav in študij, ki jih bodo izvršili španski organi oblasti.
Ta odločba se ponovno preuči na sestanku Stalnega odbora za prehransko verigo in zdravstveno varstvo živali, ki bo predvidoma 19. oktobra 2004.
Člen 4
Ta odločba je naslovljena na države članice.
V Bruslju, 14. oktobra 2004

Labels: 0
3
18
6